Χέρμπερτ Χούβερ

Ο Χέρμπερτ Κλαρκ Χούβερ (αγγλικά: Herbert Clark Hoover, 10 Αυγούστου 1874 – 20 Οκτωβρίου 1964) ήταν Αμερικανός πολιτικός, που υπηρέτησε ως 31ος Πρόεδρος των Ηνωμένων Πολιτειών από το 1929 έως το 1933. Ήταν μέλος του Ρεπουμπλικανικού Κόμματος. 

Διετέλεσε 3ος Υπουργός Εμπορίου των Ηνωμένων Πολιτειών στην κυβέρνηση του Ουόρεν Χάρντινγκ και στη συνέχεια του Κάλβιν Κούλιτζ, από το 1921 έως το 1928.

Το 1928, στις αμερικάνικες εκλογές, ο Χούβερ ήταν ο υποψήφιος του Ρεπουμπλικανικού Κόμματος, όπου και κέρδισε τον Δημοκρατικό αντίπαλό του Αλ Σμιθ με ποσοστό 58,2%, έναντι του αντιπάλου του με ποσοστό 40,8%, και ανέλαβε τα πολιτικά του καθήκοντα το 1929. Ωστόσο, το 1929, υπό την προεδρία του, οι ΗΠΑ αντιμετώπισαν την Παγκόσμια οικονομική ύφεση του 1929. Αυτή η περίοδος έφερε στις ΗΠΑ την μεγαλύτερη οικονομική πτώση της ιστορίας τους ως το 1939, υπό την προεδρία του Φραγκλίνου Ρούσβελτ. 

 Βιογραφία 
Ο Χέρμπερτ Χούβερ γεννήθηκε τον Αύγουστο του 1874 στο Ουέστ Μπράντς της Άιοβα. Ο πατέρας του, Τζες Χούβερ, ήταν μεταλλιουργός και η μητέρα του ήταν η Χούλντα Ράνταλ Μίντθρον. Μεγάλωσε τα πρώτα του χρόνια στην Άιοβα σε οικογένεια Κουακέρων. Ύστερα από τον θάνατο της μητέρας του από τύφο το 1884, ο Χούβερ πήγε να ζήσει στο Όρεγκον με τον θείο του Τζον Μίντθρον. Σπούδασε μηχανολογία και γεωλογία στο Πανεπιστήμιο Στάνφορντ λαμβάνοντας πτυχίο το 1895. Εργάστηκε ως μηχανικός ορυχείων το 1897. 

Το 1899 παντρεύτηκε την πρώην συμφοιτήτριά του στο Στάνφορντ, Λού Χένρυ. Το 1902 στα πλαίσια της εργασίας του Χέρμπερτ, εγκαταστάθηκαν στο Ηνωμένο Βασίλειο, όπου έζησαν μόνιμα έως το 1916, οπότε και επέστρεψαν πίσω στις ΗΠΑ. Με την Λού, απέκτησαν δύο παιδιά, τα οποία γεννήθηκαν στο Λονδίνο, τον Χέρμπερτ Χούβερ τον νεώτερο (1903–1969), ο οποίος υπηρέτησε αργότερα ως Υπουργός Εξωτερικών των Ηνωμένων Πολιτειών υπό τον πρόεδρο Ντουάιτ Αϊζενχάουερ (1954–1957) και τον Άλαν Χούβερ (1907–1993). 

Ο Χέρμπερτ Χούβερ απεβίωσε το 1964 στη Νέα Υόρκη σε ηλικία 90 ετών.

Οι πεποιθήσεις του και η εύκολη εκλογή
Ο Χούβερ ήταν αρχικώς επαγγελματίας μεταλλειολόγος μηχανικός και συγγραφέας. Ως Υπουργός Εμπορίου των Ηνωμένων Πολιτειών στη δεκαετία του 1920 υπό τους προέδρους Γουάρεν Χάρντιγκ και Κάλβιν Κούλιτζ προώθησε τη συνεργασία μεταξύ της κυβέρνησης και των επιχειρήσεων με το σύνθημα «οικονομικός εκσυγχρονισμός».  Στις προεδρικές εκλογές του 1928 ο Χούβερ εύκολα κέρδισε την υποψηφιότητα των Ρεπουμπλικάνων παρότι δεν είχε πρωτύτερη εμπειρία σε αιρετό αξίωμα. Ο Χούβερ είναι ο πιο πρόσφατος υπουργός κυβέρνησης που εκλέχθηκε πρόεδρος των Ηνωμένων Πολιτειών όπως και μόνο ένας από τους δύο προέδρους (μαζί με τον Γουίλιαμ Χάουαρντ Τάφτ) που εκλέχτηκαν χωρίς πρωτύτερη εκλογική εμπειρία ή υψηλό στρατιωτικό βαθμό. Η Αμερική ήταν ευημερούσα και αισιόδοξη τότε με αποτέλεσμα μια σαρωτική νίκη του Χούβερ επί του Δημοκρατικού Αλ Σμιθ.

Ο Χούβερ, με σπουδές μηχανικού, πίστευε βαθειά στο Κίνημα της Αποδοτικότητας, το οποίο θεωρούσε ότι η κυβέρνηση και η οικονομία ήταν γεμάτες με αναποτελεσματικότητα και σπατάλη και μπορούσαν να βελτιωθούν από ειδικούς που μπορούσαν να αναγνωρίσουν και να λύσουν τα προβλήματα αυτά. Επίσης πίστευε στη σημασία του εθελοντισμού και στο ρόλο των ατόμων στην Αμερικάνικη κοινωνία και οικονομία. Ο Χούβερ, που είχε κάνει μια μικρή περιουσία στην εξόρυξη, ήταν ο πρώτος από τους δύο Προέδρους που διένειμαν το μισθό τους (ο επόμενος ήταν ο Κέννεντυ - δώρησε όλους τους μισθούς του σε φιλανθρωπίες) .. Όταν επήλθε το Κραχ της Γουόλ Στριτ το 1929 λιγότερο από  οχτώ μήνες από την ημέρα που ανέλαβε καθήκοντα, ο Χούβερ προσπάθησε να καταπολεμήσει την επερχόμενη Μεγάλη Ύφεση με εθελοντές, δημόσια έργα όπως το Φράγμα Χούβερ, δασμούς όπως ο Δασμός Σμουτ-Χόλεη, αύξηση του φόρου στο ανώτερο κλιμάκιο από το 25% στο 63% και αύξηση της φορολόγησης των επιχειρήσεων. Αυτές οι πρωτοβουλίες δεν παρήγαγαν οικονομική ανάκαμψη κατά τη θητεία του, αλλά λειτούργησαν ως το υπόβαθρο για διάφορες πολιτικές που ορίστηκαν στο Νιου Ντηλ του Φραγκλίνου Ρούσβελτ. 

Μετά την προεδρία
Μετά το 1933 έγινε ο ηγετικός εκπρόσωπος της συντηρητικής αντιπολίτευσης στις πολιτικές του Νιου Ντηλ στο εσωτερικό και στο εξωτερικό. Το 1947 ο Πρόεδρος Χάρυ Τρούμαν τον επανέφερε για να κάνει την ομοσπονδιακή γραφειοκρατία πιο αποδοτική μέσω της Επιτροπής Χούβερ. Οι ιστορικοί συναινούν στο ότι η ήττα του στις εκλογές του 1932 οφείλεται κυρίως στην αποτυχία του να τερματίσει την οικονομική πτώση. Ως αποτέλεσμα αυτών των παραγόντων ο Χούβερ κατατάσσεται χαμηλά μεταξύ των προέδρων των ΗΠΑ.

 Οικογενειακή ζωή και πρώιμος βίος 
Ο Χούβερ γεννήθηκε στις 10 Αυγούστου 1874 στο Γουέστ Μπραντς της Αϊόβα. Ήταν ο πρώτος πρόεδρος που γεννήθηκε δυτικά του ποταμού Μισισσιππή και παραμένει ο μόνος πρόεδρος από την Αϊόβα. Ο πατέρας του, Τζέσι Χούβερ, ήταν σιδεράς και ιδιοκτήτης επιχείρησης αγροτικών μηχανημάτων ο οποίος ήταν γερμανικής (Φάουτζ, Βέμαγερ) και γερμανο-ελβετικής (Χούμπερ, Μπούρκχαρτ) καταγωγής. Η μητέρα του Χούβερ, Χούλντα Ράνταλ (Μίντχορν) Χούβερ (1849-84), γεννήθηκε στο Νόργουιτς στο Οντάριο του Καναδά και ήταν αγγλικής και ιρλανδικής καταγωγής. Και οι δυο ήταν Κουάκερ.

Ο πατέρας τους πέθανε το 1880 και η μητέρα του το 1884 αφήνοντας τον Χούβερ ορφανό στην ηλικία των εννέα ετών. Η Κουάκερ σύντροφος Λόρυ Τάτουμ διορίστηκε ως η κηδεμόνας του Χούβερ. Μετά από μια σύντομη παραμονή σε μια από τις γιαγιάδες του στο Κίγκσλεϊ της Αϊόβα ο Χούβερ έζησε τους επόμενους 18 μήνες με το θείο του Άλλεν Χούβερ στο Γουέστ Μπραντς. Το Νοέμβριο του 1885 πήγε στο Νιούμπεργκ του Όρεγκον για να ζήσει με το θείο του Τζον Μίντχορν, ένα γιατρό του μετώπου και επιχειρηματία του οποίου ο γιος είχε πεθάνει το προηγούμενο έτος. Για δυόμιση χρόνια ο Χούβερ σπούδασε στην Ακαδημία Φρεντς Πασίφικ (σήμερα Πανεπιστήμιο Τζορτζ Φοξ) και μετά εργάστηκε ως βοηθός στο μεσιτικό γραφείο του θείου του, την Επιχείρηση Γη Όρεγκον, στο Σάλεμ του Όρεγκον. Παρότι δεν πήγε γυμνάσιο, ο νεαρός Χούβερ παρακολούθησε νυχτερινό σχολείο και έμαθε λογιστική, δακτυλογραφία και μαθηματικά..

Ο Χούβερ εισήχθη στο Πανεπιστήμιο Στάφορντ, του οποίου οι πρωτοετείς φοιτητές δεν ήταν υποχρεωμένοι να πληρώσουν δίδακτρα, το 1891 - το πρώτο έτος του νέου κολεγίου της Καλιφόρνια. Όσο ήταν στο πανεπιστήμιο ήταν ο προπονητής των ομάδων μπέιζμπολ και αμερικάνικου ποδοσφαίρου. Ο Χούβερ αποφοίτησε το 1895 με πτυχίο στη γεωλογία.

 Σημειώσεις 

Κατηγορία:Πρόεδροι των ΗΠΑ